Arvid Mostad

Arvid Mostad (født 1929) er en norsk kjemiker og professor emeritus i fysikalsk kjemi ved Universitetet i Oslo.

 Vitenskapelig arbeid 
Mostad har brukt røntgenkrystallografiske metoder for å bestemme molekylstrukturen til en rekke forbindelser med biologisk aktivitet. Arbeidet omfatter særlig stoffer med aktivitet i nervesystemet, og molekyler med kreftdempende potensial. Han har undervist realister, farmasøyter og medisinere i de fleste områder av kjemien, spesielt om biologiske makromolekylers struktur og aktivitet.

Mostad var ansatt som professor i fysikalsk kjemi ved Universitetet i Oslo til han ble pensjonist i 2000, men han har fortsatt å arbeide ved universitetet også etter dette.

Mostad har publisert en rekke arbeider i internasjonale tidsskrifter. Han har også skrevet boka Alt er kjemi ...men kjemi er ikke alt. Boka er basert på en samling artikler som har vært publisert i tidsskriftet Kjemi i løpet av de siste 20 år og var et ledd i markeringen av Kjemiåret 2011.Bokpresentasjon , Universitetsforlaget.

 Utmerkelser 
I 2010 mottok han Thaulowprisen for sin årelange innsats for å gjøre kjemien kjent for allmenheten.Thaulowprisen, Store norske leksikon.

 Utgivelser 
 Alt er kjemi ...men kjemi er ikke alt, Oslo: Universitetsforlaget, 2011. ISBN 978-8-2150-1882-9

 Referanser 

 Eksterne lenker 
 Presentasjon, Kjemisk institutt, Universitetet i Oslo


Kategori:Norske kjemiprofessorer
Kategori:Fødsler i 1929